Document ID: 32004D0620

KOMMISSIONENS BESLUTNING
af 26. juli 2004
om ændring af bilag I og II til Rådets beslutning 79/542/EØF med henblik på at ajourføre modellerne for sundhedscertifikater til brug ved indførsel af kvæg til slagtning og af fersk kød fra kvæg, svin, får og geder
(meddelt under nummer K(2004) 2838)
(EØS-relevant tekst)
(2004/620/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), særlig artikel 11, stk. 2,
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (2), særlig artikel 9, stk. 4, og
ud fra følgende betragtninger:
(1)
I Rådets beslutning 79/542/EØF af 21. december 1976 om opstilling af en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød (3) hedder det, at indførsel af nævnte dyr og kød skal opfylde kravene i de relevante modeller til veterinærcertifikater, der er udfærdiget i henhold til beslutningen.
(2)
For at skabe større klarhed og gennemsigtighed er det hensigtsmæssigt at ændre visse henvisninger og erklæringer i nogle af modellerne til sundhedscertifikater i del 2 i bilag I og i del 2 i bilag II til beslutning 79/542/EØF. Af samme grund bør navnene på to argentiske provinser i del 1 i bilag II udgå og en supplerende garanti i forbindelse med Uruguay ændres.
(3)
Bilag I og II til beslutning 79/542/EØF bør derfor ændres i overensstemmelse hermed.
(4)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I Rådets beslutning 79/542/EØF foretages følgende ændringer:
1)
I del 2 i bilag I affattes model »BOV-Y« som teksten i bilag I til denne beslutning.
2)
I del 1 i bilag II, i kolonnen »beskrivelse af området«, svarende til »områdekode« AR-1, udgår ordene »La Pampa« og »Santiago del Estero«, og i kolonne »SG«, svarende til »områdekode«»UY-0«, linje »OVI«, slettes »B« og erstattes med »A«.
3)
I del 2 i bilag II affattes model »BOV« og model »OVI« som teksten i bilag II til denne beslutning, og i model »POR«»EQU«»RUF«»RUW«»SUF«»SUW« og »EQW« affattes punkt 5.2. i kasse 5 »Kødets planlagte destination« som følger
Artikel 2
Denne beslutning anvendes fra den 17. september 2004.
Artikel 3
Denne beslutning er rettet til medlemsstaterne.
Udfærdiget i Bruxelles, den 26. juli 2004.

Labels: 3
17
6